CELEX: 32008R0166
Language: hu
Date: 2008-02-22 00:00:00
Title: A Bizottság 166/2008/EK rendelete ( 2008. február 22.) Bacillus cereus var. toyoi (Toyocerin) készítmény takarmányadalékként való új felhasználásának engedélyezéséről (EGT-vonatkozású szöveg)

23.2.2008   
            
            
               HU
            
            
               Az Európai Unió Hivatalos Lapja
            
            
               L 50/11
            
         
      A BIZOTTSÁG 166/2008/EK RENDELETE
   
   (2008. február 22.)
   
      Bacillus cereus var. toyoi (Toyocerin) készítmény takarmányadalékként való új felhasználásának engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, az engedélyek kibocsátásának feltételeiről, illetve a kapcsolódó eljárásokról.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékok” kategóriába sorolandó Bacillus cereus var. toyoi NCIMB 40112/CNCM I-1012 (Toyocerin) mikroorganizmus készítmény hízópulykák takarmányadalékaként való új felhasználásának engedélyezésére vonatkozik.
            
         
               (4)
            
            
               A mikroorganizmus-készítmény 2 hónapnál fiatalabb malacoknál és kocáknál történő használatát a 256/2002/EK bizottsági rendelet (2), a malacoknál és a hízósertéseknél történő használatát az 1453/2004/EK bizottsági rendelet (3), a hízómarháknál történő használatát a 255/2005/EK bizottsági rendelet (4) és a hízónyulaknál, valamint brojlercsirkéknél történő használatát az 1200/2005/EK bizottsági rendelet (5) véglegesen engedélyezte.
            
         
               (5)
            
            
               Új adatokat nyújtottak be a hízópulykáknál történő engedélyezés iránti kérelem alátámasztására. Az Európai Élelmiszer-biztonsági Hatóság (a továbbiakban: hatóság) 2007. szeptember 19-i véleményében (6) megállapította, hogy a Bacillus cereus var. toyoi NCIMB 40112/CNCM I-1012 (Toyocerin) mikroorganizmus-készítmény nincs káros hatással a fogyasztók és a felhasználók egészségére, illetve a környezetre. Az említett vélemény szerint a készítmény használata nincs káros hatással e további állatkategóriára és hatékonyan javítja a súlygyarapodást, a takarmányfelvételt és a takarmányfelhasználást. A hatóság nem tartja szükségesnek a forgalmazás utáni egyedi nyomonkövetési követelményeket. Emellett a hatóság az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmányadalék analitikai módszeréről szóló jelentést is ellenőrizte.
            
         
               (6)
            
            
               Az említett készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékok” adalékkategóriába és a „bélflóra-stabilizálók” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. február 22-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 41., 2002.2.13., 6. o. Az 1143/2007/EK rendelettel (HL L 256., 2007.10.2., 23. o.) módosított rendelet.
   
      (3)  HL L 269., 2004.8.17., 3. o.
   
      (4)  HL L 45., 2005.2.16., 3. o.
   
      (5)  HL L 195., 2005.7.27., 6. o. Az 1445/2006/EK rendelettel (HL L 271., 2006.9.30., 22. o.) módosított rendelet.
   
      (6)  A takarmányban használt adalékanyagokkal és termékekkel vagy anyagokkal foglalkozó tudományos testületnek a hízópulykák takarmányadalékaként használt Toyocerin (Bacillus cereus var. toyoi) biztonságosságáról és hatásosságáról szóló szakvéleménye. Elfogadva 2007. szeptember 19-én. The EFSA Journal (2007), 549., 1–11. o.
   
      MELLÉKLET
      
                  Az adalék azonosítószáma
               
               
                  Az engedély jogosultjának neve
               
               
                  Adalék
                  (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  Az állattenyésztésben alkalmazott adalékok kategóriája. Funkcionális csoport: bélflóra-stabilizálók
               
            
                  4b1701
               
               
                  Rubinum SA
               
               
                  
                     Bacillus cereus var. toyoi
                  
                  NCIMB 40112/CNCM I-1012
                  (Toyocerin)
               
               
                  
                               
                           
                           
                              Az adalék összetétele:
                              
                                 Bacillus cereus var. toyoi készítmény, amely legalább 1 × 1010 CFU/g adalékot tartalmaz
                           
                        
                               
                           
                           
                              A hatóanyag jellemzése:
                              
                                 Bacillus cereus var. toyoi
                              
                              NCIMB 40112/CNCM I-1012
                           
                        
                               
                           
                           
                              Analitikai módszer (1)
                              
                              Előmelegített takarmányminták kezelésével kombinált tripton tartalmú szója-agart alkalmazó lemezes számlálásos módszer és azonosítás: pulzáló erőterű gélelektroforézis (PFGE)
                           
                        
               
                  Hízópulyka
               
               
                  —
               
               
                  0,2 × 109
                  
               
               
                  1 × 109
                  
               
               
                  
                              1.
                           
                           
                              Az adalék és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              A biztonság érdeké-ben: használatkor szemüveg és kesztyű viselése kötelező.
                           
                        
                              3.
                           
                           
                              Az alábbi megengedett kokcidiosztatikumokat tartalmazó összetett takarmányokban alkalmazható: monensin-nátrium, lazalocid-nátrium, robenidin, halofuginon, diklazuril, maduramicin ammónium.
                           
                        
               
                  2018. március 14.
               
            
         (1)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives